Սուրբ Պատարագ Մեխելենում
2026-02-22 16:00 - 18:00 (Europe/Brussels) | Sint-Pieters-en-Pauluskerk, Veemarkt 44, 2800 Mechelen
Մեծ Պահքի երկրորդ կիրակի – Արտաքսման կիրակի

Մեծ Պահքի երկրորդ կիրակին Հայ Առաքելական Եկեղեցում կոչվում է Արտաքսման կիրակի։ Այս օրը Եկեղեցին հետադարձ հայացք է նետում բիբլիական հուզիչ պահին, երբ Ադամն ու Եվան արտաքսվեցին դրախտից՝ Աստծուն անհնազանդության պատճառով։ Այդ պատմությունն ավելին է, քան պատմություն, այն մեզ համար հայելի է։
Այս կիրակին հավատացյալներին հրավիրում է մտորելու մեղքի հետևանքների մասին իրենց կյանքում, բայց միաժամանակ հիշեցնում է հուսալի իրականությունը․ Աստծո ողորմածությունը երբեք չի վերանում։ Իր անկման հետևանքներից հետո անգամ Աստված մնում է մարդու կողքին և ամեն անգամ նորից բացում է վերականգնման ճանապարհը։ Ահա թե ինչու այս կիրակին հստակ կոչ է ապաշխարության, հնազանդության և ներքին դարձի։ Դա գիտակցված պահեցողության ուղու սկիզբն է, որի ընթացքում հավատացյալը սովորում է հրաժարվել նրանից, ինչը հեռացնում է Աստծուց, և նորից ընտրել Նրան։
Եկեղեցին մեզ ոգեշնչում է ապրել Մեծ Պահքը որպես հոգևոր պայքարի և նորոգման ժամանակ, ուղղված դեպի Զատիկ՝ Հարության տոնը։ Այսպես Արտաքսման կիրակին հիշեցնում է, որ ապաշխարության ճանապարհը չի ավարտվում կորստով, այլ տանում է վերականգման, հույսի և նոր կյանքի Քրիստոսի մեջ։

Սուրբ Պատարագ Անտվերպենում
2026-03-01 11:00 - 13:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Մեծ Պահքի Երրորդ Կիրակի — Անառակ Որդու Կիրակի

Մեծ Պահքի երրորդ կիրակին կոչվում է Անառակի, ըստ Ղուկասի Ավետարանում հիշատակվող անառակ որդու մասին պատմող առակի` (տես Ղուկ. 15:11-32) մի մարդ իր կրտսեր որդու խնդրանքով ունեցվածքը բաժանում է երկու որդիների միջև: Կրտսեր որդին իր բաժինը վերցնելով գնում է հեռու երկիր, ապրում ցոփ ու շվայտ կյանքով, վատնում ամբողջ ունեցածը: Այս դժվար դրության մեջ նա հիշում է հայրական տունը, զղջում կատարածի համար և վերադառնում: Հայրը, տեսնելով որդու զղջումը, ուրախությամբ ընդունում է նրան: Ավագ որդին դժգոհում է, որ ինքը միշտ հոր կողքին է եղել, սակայն նման պատվի երբեք չի արժանացել: Հայրը պատասխանում է, որ պետք է ուրախ լինել, քանի որ` ով մեռած էր, կենդանացավ: Ավագ և կրտսեր որդիներն արդար և մեղավոր հոգիներն են, և ինչպես հայրն է անառակ որդուն ընդունում, նույն կերպ էլ Աստված է իր գիրկն առնում զղջացող մեղավորին: Առակը նաև մեկ այլ խորիմաստ խրատ է փոխանցում, որը բացահայտվում է ավագ որդու կերպարի միջոցով։ Այն հիշեցնում է, որ նրանք, ովքեր իրենց արդար և անբասիր են համարում, պետք է զգոն լինեն ու խուսափեն սեփական անձի մասին չափազանց բարձր կարծիք կազմելուց։

Աստվածաշնչյան ուսումնասիրություն Անտվերպենում
2026-03-07 19:00 - 21:00 | Սուրբ Գրիգոր Նարեկացի եկեղեցի, հանդիսությունների սրահ 2, Boekenberglei 215, 2100 Antwerpen
Աստվածաշնչյան ուսումնասիրության ընթացքում մենք միասին կարդում ենք հատվածներ Աստվածաշնչից և ավելի խորությամբ ծանոթանում ենք որոշակի թեմայի։ Այս անգամ թեման Հայ Առաքելական Եկեղեցին և նրա առանձնահատկություններն են։

Ձեզ ջերմորեն հրավիրում ենք մասնակցելու մեր դասախոսությանը՝ Հայ Առաքելական Եկեղեցու և նրա առանձնահատկությունների մասին։ Այս հանդիպման ընթացքում մենք միասին կուսումնասիրենք Հայ Առաքելական Եկեղեցու պատմության հին ու նոր էջերը, կբացահայտենք նրա ավանդույթների ու արարողությունների յուրահատկությունները և կվերլուծենք նրա կարևոր դերը մեր մշակույթից ներս։
Սա հիանալի հնարավորություն է միասին սովորելու և ծանոթանալու Հայ քրիստոնեական հարուստ ավանդույթներին։

Սուրբ Պատարագ Անտվերպենում
2026-03-08 11:00 - 13:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Մեծ Պահքի չորրորդ կիրակի – Տնտեսի Կիրակի

Մեծ Պահքի չորրորդ կիրակին կոչվում է Տնտեսի՝ ըստ այդ օրվա խորհուրդը բացատրող անիրավ տնտեսի առակի: Այս առակը հիշատակվում է միայն Ղուկասի ավետարանում: Առակի բովանդակությունը հետևյալն է. մի մեծահարուստ իմանում է, որ իր տնտեսը վատնում է ունեցվածքը, կանչում է նրան և հաշիվ պահանջում, որոշում հեռացնել աշխատանքից: Հասկանալով, որ կարող է անգործ մնալ, տնտեսը խորամանկության է դիմում: Նա կանչում է տիրոջ պարտապաններին, նրանց շնորհում իրենց պարտքի մի մասը: Եվ այս ամենից հետո տերը գովում է տնտեսին` հնարամտությամբ վարվելու համար: Առաջին հայացքից թվում է, թե հակասություն կա այս գովեստի մեջ: Բայց անիրավ տնտեսը պարտապաններին շնորհում է այն, ինչն ավելիով գրել էր իր օգտին` պարտքի շնորհումով ոչ մի վնաս չպատճառելով իր տիրոջը: Տերը գովում է տնտեսին`ասելով թե որքան երանելի կլինենք, եթե նույն ժրաջանությունը, որը դրսևորում ենք մեր նյութական կարիքների բավարարման համար, առավել ցուցաբերենք մեր հոգևոր կարիքների համար:

Սուրբ Պատարագ Մեխելենում
2026-03-08 16:00 - 18:00 | Sint-Pieters-en-Pauluskerk, Veemarkt 44, 2800 Mechelen

Միջինք - Երեկոյան Ընթրիք Անտվերպենում
2026-03-11 18:00 - 22:00 | Սուրբ Գրիգոր Նարեկացի եկեղեցի, հանդիսությունների սրահ 2, Boekenberglei 215, 2100 Antwerpen
Ըստ Մաղաքիա արքեպիսկոպոս Օրմանյանի՝ Միջինք է կոչվում այն օրը, որը նշանավորում է Մեծ Պահքի ուղիղ կեսը և իր բնույթով տոնական չէ։ Այն պարզապես սահմանագիծ է՝ հիշեցնող, որ պահքի ճանապարհի կեսն արդեն անցած է, իսկ մյուս կեսը դեռ առջևում է։ Միջինքը նշվում է Մեծ Պահքի չորրորդ չորեքշաբթի օրը, այսինքն՝ պահքի 24-րդ օրը՝ դառնալով պահքի ընթացքի կարևոր հանգրվան և հոգևոր վերանորոգման նոր կոչ։

Սիրով հրավիրում ենք ձեզ միասնական երեկոյան ընթրիքի՝ մարտի 11-ին, ժամը 18:00-ին, միասին ճաշելու և միմյանց հետ նշելու Մեծ Պահքի այս գեղեցիկ շրջանը։ Այս օրը մենք գտնվում ենք Մեծ Պահքի միջնամասում, և հենց այդ պատճառով էլ այս օրը կոչվում է Միջինք, որը նշանակում է «միջին»։ Երեկոն կանցկացնենք միասին՝ վայելելով ամբողջությամբ բուսական ընթրիք, համաձայն պահքի կանոնների։
Միասին կկիսենք ոչ միայն սեղանը, այլև մեր հոգևոր այս ճանապարհը, որն անցնում ենք Մեծ Պահքի ընթացքում:

Արժեքը` €10 յուրաքանչյուր 12 տարեկանից բարձր անձի համար: 12 տարեկանից փոքր երեխաներին անվճար: Վճարումը տեղում (կանխիկ կամ քարտով):

Ովքեր ցանկանում են մասնակցել, կարող են գրանցվել այս հղումով մինչև մարտի 5-ը:

Սուրբ Պատարագ Անտվերպենում
2026-03-15 11:00 - 13:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Մեծ Պահքի հինգերորդ կիրակի – Դատավորի Կիրակի

Մեծ Պահքի հինգերորդ կիրակին կոչվում է Դատավորի կիրակի։ Այս օրը բացատրվում է Անիրավ դատավորի և այրի կնոջ առակը հիշեցնելով (Ղուկաս 18:1-5)։ Առակի համաձայն, այրի կինն անդադար դիմում է դատավորին, ով չի երկյուղում Աստծուց և մարդկանցից չունի վախ, որպեսզի դատավորը տեսնի այրի կնոջ դատը։ Վերջապես դատավորը հարկադրված եղավ կատարել կնոջ խնդրանքը, որովհետև կինն անդադար դիմում էր նրան և չէր դադարում արդարություն պահանջելուց։ Այս առակը պատմելուց հետո Հիսուս Քրիստոս վստահեցնում է բոլորին, որ եթե նույնիսկ անարդար և աներկյուղ դատավորը լսեց համառ կնոջ խնդրանքները, ապա առավել ևս Աստված կլսի և կպատասխանի նրանց աղոթքներին, ովքեր հավատով ու անդադար կերպով դիմում և աղոթում են Աստծուն։ Առակը մեզ հորդորում է չվհատվել, այլ հաստատակամ մնալ աղոթքի մեջ՝ վստահ լինելով, որ աստվածային արդարությունը չի ուշանա։

Սուրբ Պատարագ Անտվերպենում
2026-03-22 11:00 - 13:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Մեծ Պահքի վեցերորդ կիրակի – Գալստյան Կիրակի

Մեծ Պահքի վեցերորդ կիրակին կոչվում է Գալստյան կիրակի։ Այս օրը եկեղեցին հիշատակում է Հիսուս Քրիստոսի առաջին գալուստը՝ Նրա մարդեղացումը, որով Աստված մտավ մարդկային պատմության մեջ և բացեց փրկության ճանապարհը։ Փրկչի գալուստով մարդուն շնորհվեց հնարավորություն վերագտնելու կորուսյալ միությունը Աստծու հետ։ Միաժամանակ Գալստյան կիրակին ուղղում է հավատացյալների հայացքը դեպի Քրիստոսի երկրորդ գալուստը՝ հիշեցնելով Դատաստանի և հոգևոր արթնության անհրաժեշտությունը

Սուրբ Պատարագ Մեխելենում
2026-03-22 16:00 - 18:00 | Sint-Pieters-en-Pauluskerk, Veemarkt 44, 2800 Mechelen

Սուրբ Պատարագ Անտվերպենում
2026-03-29 11:00 - 13:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Մեծ Պահքի յոթերորդ կիրակի – Ծաղկազարդ

Հայ Առաքելական Եկեղեցին Ս. Հարության տոնին նախորդող կիրակի օրը նշում է Ծաղկազարդը, որը խորհրդանշում է Քրիստոսի հաղթական մուտքը Երուսաղեմ: Այդ օրը եկեղեցիներում կատարվում է Մանուկների օրհնության կարգ: Հիսուսի մուտքը Երուսաղեմ ժողովուրդն ընդունել է խանդավառությամբ` ձիթենու և արմավենու ճյուղերի հետ իրենց զգեստները փռելով ճանապարհի վրա և աղաղակելով. «Օվսաննա՜ Բարձրյալին, օրհնյա՜լ լինես Դու, որ գալիս ես Տիրոջ անունով, օրհնյա՜լ լինի մեր հոր` Դավթի թագավորությունը, որ գալիս է: Խաղաղությո՜ւն երկնքում և փառք Բարձրյալին» (Մարկ. 11:9-10):
Ըստ Եկեղեցու հայրերի՝ Հիսուսի առջև հանդերձներ փռելը խորհրդանշել է մեղքերը Քրիստոսին խոստովանելը: Ոստեր և ճյուղեր ընծայելն ընդհանրապես առանձնակի պատիվներ և հանդիսավորություն էր նշանակում: Ձիթենին ընկալվել է որպես իմաստության, խաղաղության, հաղթանակի և փառքի խորհրդանիշ: Մեռյալ Ղազարոսին հարություն տված Քրիստոսին ձիթենու և արմավենու ճյուղերի ընծայումը խորհրդանշում է մահվան հանդեպ հաղթանակը: Ծաղկազարդը խորհրդանշում է նաև արարչության առաջին օրը, երբ Աստված ստեղծեց երկինքն ու երկիրը, և լույսը տարածվելով՝ հալածեց խավարը:

Սուրբ Պատարագ Մեխելենում
2026-03-29 16:00 - 18:00 | Sint-Pieters-en-Pauluskerk, Veemarkt 44, 2800 Mechelen

Ավագ երկուշաբթի (տեղեկատվական)
2026-03-30 00:00 - 23:59
Ավագ երկուշաբթին խորհրդանշում է արարչության երկրորդ օրը, երբ Աստված ջրերը բաժանեց միմյանցից և արարեց երկնքի հաստատությունը: Այս օրը խորհրդանշում է նաև երկրորդ շրջանը, երբ ապականվեց ամբողջ տիեզերքը, և միայն Ենոքը հաճելի եղավ Աստծուն ու երկինք փոխադրվեց (Ծննդ. 5:21-24):
Առավոտյան ժամերգության ընթացքում ավետարանական ընթերցումները հիշատակում են «Անիծված թզենու» պատմությունը, երբ Հիսուս, Բեթանիայից Երուսաղեմ վերադարձին, անեծքով չորացնում է անպտուղ թզենին՝ վկայելով՝ «Եվ ամեն ինչ, որ ուզեք աղոթքի մեջ հավատով, կստանաք» (Մատթ. 21:22): Ըստ 7-րդ դարի մեկնիչ Ստեփանոս Սյունեցու՝ թզենին «թլպատված» ժողովուրդն է, որի մոտ եկավ քաղցած Քրիստոս և պտուղ չգտավ, այլ միայն՝ ցնորական կենդանություն, ուստի Նրա գալով թզենին չորացավ:

Տեղեկության համար․ այս օրը Անտվերպենի Սուրբ Գրիգոր Նարեկացի եկեղեցում Սուրբ Պատարագ չի մատուցվելու։

Երեկոյան ժամերգություն Անտվերպենում
2026-03-31 20:00 - 22:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Ավագ Երեքշաբթի և Տասը կույսերի առակի հիշատակություն

Ավագ երեքշաբթին պատկերն է արարչության երրորդ օրվա, երբ Աստված երկրի վրա դալար բույսեր և պտղատու ծառեր աճեցրեց: Աստված զգալի (նյութական) ծառերի հետ միասին տնկեց նաև իմանալի (հոգևոր) ծառեր՝ արդարների ու սուրբ մարգարեների դասերը, ինչպես վկայում է Ս. Պողոս առաքյալը. «Աստված ընտրեց մեզ Քրիստոսի միջոցով նախքան աշխարհի արարումը» (Եփես. 1:4):
Ավագ երեքշաբթին նաև երրորդ ժամանակաշրջանի խորհուրդն ունի, երբ ջրհեղեղը ողողեց ամբողջ աշխարհը, և Աստված մարդկանց լեզուները խառնելով՝ նրանց տարածեց աշխարհով մեկ (Ծննդ. 7-11):Ավետարանական Տասը կույսերի առակը (Մատթ. 25:1-13) հինգ իմաստուն և հինգ հիմար կույսերի պատմությամբ պատգամում է պատրաստ լինել Տիրոջ Գալստյանը:
Ավագ երեքշաբթի, երեկոյան ժամերգության ընթացքում եկեղեցու ատյան են դուրս գալիս տասը մանուկներ: Նրանցից հինգի ձեռքներին վառվող մոմեր կան, որոնք խորհրդանշում են իմաստուն կույսերին, իսկ մյուս հինգի հանգած մոմերը խորհրդանշում են հիմար կույսերին:

Բարի Չորեքշաբթի (տեղեկատվական)
2026-04-01 00:00 - 23:59
Ավագ չորեքշաբթին հիշատակն է արարչության չորրորդ օրվա, երբ Աստված լուսատուներ դրեց երկնքի հաստատության ներսում և դրանով տվեց Արդարության Արեգակի՝ Քրիստոսի ծննդյան ավետիսը: Ավագ չորեքշաբթին պատկերն է չորրորդ ժամանակաշրջանի, երբ Աբրահամը ստացավ Իսահակի ծննդյան ավետիսը (Ծննդ. 17), հրեաները Եգիպտոսից դուրս եկան (Ելք 12:14), Վկայության խորանը պատրաստվեց (Ելք 25-27), և Իսրայելի որդիներն Ավետյաց երկիր փոխադրվեցին (Հեսու 1-19):
Այսօր հիշատակվում է Բեթանիայում կնոջ կողմից Հիսուս Քրիստոսի օծումը և Տիրոջ մատնությունը: Կինը նարդոսի ազնիվ ու թանկարժեք յուղով օծում է Հիսուսին: Աշակերտները բարկանում են, քանի որ այդ յուղը վաճառելով՝ կարելի էր շատ աղքատների ողորմություն տալ: Աշակերտների այս տրտունջին Հիսուս պատասխանում է. «Աղքատներին ամեն ժամ ձեզ հետ ունեք, բայց ինձ միշտ ձեզ հետ չեք ունենա: Իմ մարմնի վրա այդ յուղը թափելով՝ նա իմ թաղվելը կանխանշեց: Բայց ճշմարիտ եմ ասում ձեզ, որ ամբողջ աշխարհում, ուր էլ այս Ավետարանը քարոզվի, պիտի պատմվի դրա հիշատակին, նաև ինչ որ դա արեց» (Մատթ. 26:11-13): Ավագ չորեքշաբթի օրվա ավետարանական ընթերցումը հորդորում է չչարաշահել Աստծո սերն ու վստահությունը, միշտ հիշել մարդկության համար Նրա կրած չարչարանքներն ու մահը, չշեղվել ճշմարիտ ճանապարհից, երկրպագել ու փառավորել Աստծուն:

Տեղեկության համար․ այս օրը Անտվերպենի Սուրբ Գրիգոր Նարեկացի եկեղեցում Սուրբ Պատարագ չի մատուցվելու։

Սուրբ Պատարագ Անտվերպենում
2026-04-02 18:00 - 20:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Ավագ Հինգշաբթի – Ոտնլվա

Ավագ հինգշաբթի օրը պատկերն է արարչության հինգերորդ օրվա, երբ Արարիչը ստեղծեց ձկներին ու թռչուններին: Այս օրը հինգերորդ ժամանակաշրջանի խորհուրդն ունի, երբ Իսրայելի զավակները կերան զատկական գառը, մկրտվեցին ամպի ու ծովի մեջ, անապատում կերան երկնքից իջած մանանան և ըմպեցին վիմաբուխ աղբյուրից (Ելք 12, 14, 16, 17):
Ավագ հինգշաբթի օրը Տերը գալիս է Վերնատուն, որը Եկեղեցու օրինակն է, լվանում է Իր աշակերտների ոտքերը, նրանց հաղորդ դարձնում Իր Մարմնին ու Արյանը՝ այսպիսով հաստատելով Ս. Հաղորդության խորհուրդը, իսկ գիշերը ելնում է Ձիթենյաց լեռ, Իր աստվածային գլուխը գետին խոնարհելով՝ աղոթում Հորը և ապա ձերբակալվում (Մատթ. 26:17-46): Տերը նախ լվաց աշակերտների ոտքերը, ապա տվեց Իր Մարմինն ու Արյունը՝ կամենալով նախ սրբել նրանց ադամական մեղքից և հետո տալ Ս. Հաղորդության խորհուրդը:
Քրիստոս վերջին ընթրիքից հետո, ցուցաբերելով ճշմարիտ հեզության ու խոնարհության օրինակ, լվանում է Իր աշակերտների ոտքերը: Այդպես էլ Հայ եկեղեցում Տիրոջ այս օրինակով քահանան եկեղեցու խորանին ծնկաչոք լվանում է 12 մանուկների կամ եկեղեցու սպասավորների ոտքերը և օծում օրհնված յուղով:
Այսօրվա ավետարանական ընթերցումները հիշեցնում են Հիսուսի աղոթքը Գեթսեմանի պարտեզում, Հիսուսի մատնությունը, Նրա անարգվելը, Պետրոսի ուրանալը:

Սուրբ Պատարագ Անտվերպենում
2026-04-03 18:00 - 20:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Ավագ Ուրբաթ – Խաչելության արարողություն

Ավագ Ուրբաթը խորհրդանշում է արարչության վեցերորդ օրը, երբ Աստված հողից արարեց Ադամին Իր պատկերով ու նմանությամբ, իսկ հետո նրա կողից ստեղծեց Եվային և նրանց դրեց դրախտում: Ուրբաթ օրը Ադամն ու Եվան կերան արգելված պտուղը, մերկացան փառքից, և Տերն անեծքով պատժելով մարդուն՝ արտաքսեց դրախտից:Վեցերորդ ժամանակաշրջանում Աստված Ս. Կույսի անարատ արգանդում դարձավ կատարյալ Մարդ՝ հոգով, մտքով ու մարմնով, որպեսզի կատարի տնօրինական գործերը:
Ավագ ուրբաթ օրը Տերը Հուդայի մատնությամբ ձերբակալվեց, ծեծի ու ծաղրի ենթարկվեց և ապա, Իր վրա վերցնելով Ադամի անեծքն ու դատապարտությունը, խաչի վրա մեռնելով, բացեց Իր կողը, և կողից բխած ջրով լվաց մարդու մեղքերը, իսկ բխած արյամբ մեզ գնեց չարի ծառայությունից (Մատթ. 26:47-27:56): Եվ ինչպես Ադամի կողից ստեղծվեց նրա կինը՝ Եվան, այդպես էլ Տիրոջ կողից եղավ Նրա հարսը՝ Եկեղեցին: Այսօր թեպետ ուրախություն է հոգիների համար, քանի որ Քրիստոսի չարչարանքներով մեր հոգիներն ազատվեցին դժոխքից, սակայն մարմնապես սուգ է ու տրտմություն:
Ավագ ուրբաթը Հիսուս Քրիստոսի չարչարանաց, խաչելության, մահվան ու թաղման հիշատակության օրն է: Այդ օրը տեղի է ունենում Խաչելության կարգ: Երեկոյան ժամերգությունից հետո նախատոնակի արարողության ընթացքում կատարվում է Թաղման կարգ, երբ Հիսուս Քրիստոսի խորհրդանշական գերեզմանը՝ պատրաստված ծաղիկներից և ծառի ճյուղերից, պտտում են եկեղեցու շուրջ՝ ի տես հավատավոր ժողովրդի:

Սուրբ Պատարագ Մեխելենում
2026-04-04 17:00 - 19:00 | Sint-Pieters-en-Pauluskerk, Veemarkt 44, 2800 Mechelen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Ավագ Շաբաթ – Ճրագալույց Զատկի

Այս օրը պատկերն ու օրինակն է արարչության յոթերորդ օրվա, երբ Աստված հանգստացավ Իր բոլոր գործերից: Աստված վեց օրում արարեց աշխարհը, իսկ յոթերորդ օրը հանգստացավ: Անցած օրերն Աստված պատվեց արարչությամբ, իսկ այս օրը՝ օրհնությամբ ու սրբությամբ: Մեծախորհուրդ այս շաբաթ օրը հիշատակվում են Տիրոջ թաղումը և հանգիստը գերեզմանում (Մատթ. 27։57-61): Այս օրը Հիսուս մարդկանց հոգիների չարչարանքների տունը՝ դժոխքն ավերեց և բացեց հանգստյան տունը՝ Դրախտը: Իսկ յոթերորդ ժամանակաշրջանի հասնելուն պես Տերը կրկին պիտի գա և արդարներին շնորհի աշխարհի սկզբից նրանց համար պատրաստված արքայությունը՝ հավիտենական հանգիստը։ Ըստ Եկեղեցական կարգի՝ երեկոյան ժամերգությունից հետո սկսվում է նոր օր: Երեկոյան մատուցվում է Ճրագալույցի Ս. Պատարագ, որի ավարտին ազդարարվում է Փրկչի հրաշափառ Հարության ավետիսը. «Քրիստոս յարեաւ ի մեռելոց, օրհնեալ է յարութիւնն Քրիստոսի»: Այս ավետիսով ավարտվում է Մեծ Պահքը:
Թեև Տիրոջ թաղման հիշատակի օրն Ավագ շաբաթն է, սակայն թաղման գլխավոր արարողակարգը կատարվում է Ավագ ուրբաթ երեկոյան: Իսկ Ավագ շաբաթ օրվա երեկոյան կատարվում է Ս. Զատկի ճրագալույցի արարողությունը՝ այսպիսով եզրափակելով Տիրոջ չարչարանքների շաբաթը և ավետելով Նրա հարությունը մեռելներից:

Սուրբ Պատարագ Անտվերպենում
2026-04-05 11:00 - 13:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Paaszondag

Հիսուս Քրիստոսի հրաշափառ Հարության տոնը կոչվում է նաև Զատիկ, որը նշանակում է զատում, բաժանում, հեռացում մեղքերից և վերադարձ առ Աստված: Զատիկը Հայ Առաքելական Ս. Եկեղեցու 5 տաղավար տոներից մեկն է: Հիսուս Քրիստոսի խաչելությունից և մահից հետո` երեկոյան, բարեպաշտ մարդիկ Նրա մարմինը իջեցրին խաչից և դրեցին վիմափոր գերեզմանի մեջ՝ փակելով մեծ քարով: Երեք օր հետո` կիրակի առավոտյան, յուղաբեր կանայք` Մարիամ Մագդաղենացին, Հակոբի մայր Մարիամը և Սողոմեն, գնացին գերեզման՝ անուշաբույր յուղերով օծելու Քրիստոսի մարմինը, սակայն զարմանքով տեսան, որ քարայրի մուտքի քարը հեռացված է, իսկ գերեզմանը` թափուր: Մինչ նրանք տարակուսում էին, երևացին երկու հրեշտակ և ասացին. «Ինչո՞ւ եք ողջին մեռելների մեջ փնտրում: Այստեղ չէ, այլ Հարություն առավ» (Ղուկ. 24:5-6):
Հարության լուրը կանայք ավետեցին առաքյալներին, որից հետո Հիսուսը երևաց նրանց: Քրիստոսի Հարությունը դարձավ քրիստոնեական վարդապետության և հավատի հիմքը: «Եթե մեռելների հարություն չկա, ապա և Քրիստոս հարություն չի առել: Եվ եթե Քրիստոս Հարություն չի առել, իզուր է մեր քարոզությունը, իզուր է և ձեր հավատը» (Ա Կորնթ. 15:13-14):

Աստվածաշնչյան ուսումնասիրություն Անտվերպենում
2026-04-11 20:00 - 22:00 | Սուրբ Գրիգոր Նարեկացի եկեղեցի, հանդիսությունների սրահ 2, Boekenberglei 215, 2100 Antwerpen
Աստվածաշնչյան ուսուցումների ընթացքում մենք միասին կարդում ենք հատվածներ և ավելի շատ տեղեկություն ձեռք բերում որոշակի թեմայի մասին: Այս Աստվածաշնչի ուսումնասիրության կոնկրետ թեման կհայտարարվի ավելի ուշ։

Սուրբ Պատարագ Անտվերպենում
2026-04-12 11:00 - 13:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Կրկնազատիկ (Նոր կիրակի)

Կրկնազատիկը, որը կոչվում է նաև Նոր կիրակի, նշվում է Սուրբ Հարությունից հետո առաջին կիրակի օրը։ Այն «նոր» է կոչվում, քանի որ Քրիստոսով սկսվեց նոր կյանքը, և «հինն անցավ, ամեն ինչ նոր եղավ»։ Ինչպես գարնանը բնությունը նորոգվում է, այնպես էլ Քրիստոսի Հարությամբ նորոգվեց մարդկությունը և Եկեղեցին։ Այս օրը խորհրդանշում է Եկեղեցու նորոգությունը․ եթե Հարության օրը նորոգվեց մարդկային բնությունը, ապա Նոր կիրակիին առաքյալներն ու Եկեղեցին հաստատվեցին հավատի մեջ։ Այդ պատճառով այն կոչվում է Նոր կիրակի՝ նոր հավատքի, նոր երկրպագության, նոր հույսի և նոր խոստումների օր։
Այն կոչվում է նաև Կրկնազատիկ երեք պատճառով․
· Կրկնակի ազատություն – Քրիստոս ազատեց մեզ մեղքից, իսկ վերջնական ազատությունը կլինի մարմնի փրկությամբ։· Կրկնակի հարություն – այժմ՝ հոգևոր, իսկ ապագայում՝ մարմնավոր հարություն։· Կրկնակի փրկություն – Տերը երկրորդ անգամ երևաց աշակերտներին՝ փրկելու Թովմասին թերահավատությունից և հաստատելու հավատը։ Թովմաս առաքյալի դավանությունը՝ «Տե՛ր իմ և Աստվա՛ծ իմ», դարձավ հավատքի կենդանի վկայություն բոլոր սերունդների համար։

Սուրբ Պատարագ Մեխելենում
2026-04-12 16:00 - 18:00 | Sint-Pieters-en-Pauluskerk, Veemarkt 44, 2800 Mechelen

Սուրբ Պատարագ Անտվերպենում
2026-04-19 11:00 - 13:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Աշխարհամատրան կիրակի (Կանաչ կիրակի)

Հիսուս Քրիստոսի Հարության` Ս. Զատկին հաջորդող երրորդ կիրակին կոչվում է Աշխարհամատրան կիրակի՝ ի հիշատակ Երուսաղեմի առաջին եկեղեցու հիմնադրման: Այս եկեղեցին համարվում է Սիոնի վերնատունը, որտեղ Հիսուս Քրիստոս հաստատեց Սուրբ Հաղորդության խորհուրդը: Աշխարհամատրան կիրակին կոչվում է նաև Կանաչ կիրակի, որն ըստ Մաղաքիա արք. Օրմանյանի՝ տոնի ժողովրդական անվանումն է, կապված բնության, գարնանային զարթոնքի հետ:

Սուրբ Պատարագ Անտվերպենում
2026-04-26 11:00 - 13:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Կարմիր կիրակի

Հայաստանյայց Առաքելական Եկեղեցու տոնացույցում Ս. Զատկին հաջորդող կիրակիները հատուկ խորհրդանշական անվանումներ ունեն: Զատկի չորրորդ կիրակին կոչվում է Կարմիր:
Կարմիրը Քրիստոսի եկեղեցու և հավատի համար մարտիրոսացած նահատակների սուրբ արյան խորհրդանիշն է: Քրիստոնեության վաղ շրջանում, երբ քրիստոնյաները դաժան հալածանքների էին ենթարկվում, շատերը գերադասեցին մեռնել, քան դավաճանել հավատի այն սկզբունքներին, որ մարդկությանն ավանդել էր մարդացյալ Աստված` Քրիստոս: «Տիրոջ աչքում հարգելի է մահն իր սրբերի» (Սաղմ. 115:15): Սակայն այսօր նահատակության անհրաժեշտություն չկա, և արյուն թափելը, մահը, պայքարն ու հաղթանակն այլ իմաստ են ձեռք բերել՝ընդդեմ մեղքի ու չարիքի: «Չլինի թե հոգնեք և հուսալքվեք, դուք, որ կռվի մեջ դեռ արյուն թափելու չափ չհակառակվեցիք մեղքին», – ասում է Ս. Պողոս առաքյալը (Եբր. 12:3-4) և իբրև պատգամ բոլոր քրիստոնյաներին խրատում. «Նա, որ մեռավ, մեղքի համար մեռավ մեկընդմիշտ, և նա, որ կենդանի է, կենդանի է Աստծո համար: Նույնպես և դուք ձեզ մեռած համարեցեք մեղքի համար, բայց կենդանի՝ Աստծո համար, մեր Տեր Հիսուս Քրիստոսով» (Հռոմ. 6:10-11):

Սուրբ Պատարագ Մեխելենում
2026-04-26 17:00 - 19:00 | Sint-Pieters-en-Pauluskerk, Veemarkt 44, 2800 Mechelen

Սուրբ Պատարագ Անտվերպենում
2026-05-03 11:00 - 13:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Սուրբ Խաչի երևման տոն

Սուրբ Խաչի երևման տոնը հիշատակում է հրաշալի մի դեպք, որը տեղի ունեցավ Երուսաղեմում 351 թվականին, երբ լուսավոր Խաչ երևաց երկնքում՝ տեսանելի Գողգոթայից մինչև Ձիթենյաց լեռը։ Երուսաղեմի Կյուրեղ եպիսկոպոսը այս նշանը համարեց ուղղափառ հավատքի ճշմարտության հաստատում և այդ մասին նամակ գրեց Կ․Պոլսի Կոստանդ կայսերը։ Այդ նամակը թարգմանվել է հայերեն և ամեն տարի ընթերցվում է այս տոնի առիթով։
Հայ Առաքելական Եկեղեցին Սուրբ Խաչի երևումը տոնում է Զատիկից 28 օր հետո, այսինքն՝ ապրիլի 19-ից մինչև մայիսի 23-ը ընկած ժամանակահատվածում։

Սուրբ Պատարագ Անտվերպենում
2026-05-10 11:00 - 13:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Սուրբ Պատարագ Մեխելենում
2026-05-10 17:00 - 19:00 | Sint-Pieters-en-Pauluskerk, Veemarkt 44, 2800 Mechelen

Սուրբ Պատարագ Անտվերպենում
2026-05-14 17:00 - 19:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Համբարձման տոն

Համբարձման տոնը նշվում է Քրիստոսի Հարությունից 40-րդ օրը։ Հարությունից հետո Քրիստոս 40 օր մնաց երկրի վրա և երևաց առաքյալներին ու հավատացյալներին։ Այդ ընթացքում Նա ուսուցանում էր Իր վարդապետությունը։ Վերջին հրաժեշտի ժամանակ օրհնեց առաքյալներին, տվեց նրանց իրենց առաքելությունը և ապա համբարձվեց երկինք։

Սուրբ Պատարագ Անտվերպենում
2026-05-17 11:00 - 13:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Երկրորդ Ծաղկազարդ

Քրիստոսի Համբարձման տոնի հաջորդ կիրակի օրը Հայ Առաքելական եկեղեցին նշում է Երկրորդ Ծաղկազարդը: Տոնի անվանումն առաջացել է Ս. Հարությանը նախորդող Ծաղկազարդի տոնի անվանումից: Վերջինս խորհրդանշում է Քրիստոսի հաղթական մուտքը Երուսաղեմ, երբ մարդիկ Տիրոջը դիմավորում էին փառաբանությամբ ու ցնծությամբ և արմավենու ճյուղեր սփռում Նրա առաջ:
Երկրորդ Ծաղկազարդն արդեն համբարձված Քրիստոսի՝ Վերին Երուսաղեմ մտնելու հիշատակն է, երբ Նրան ցնծությամբ դիմավորում էին հրեշտակները: Ավանդության համաձայն՝ մի հրեշտակ ամեն օր այցելում էր վիրապում բանտարկված Ս. Գրիգոր Լուսավորչին: Մի օր նա բացակայում է: Հաջորդ օրը Ս. Գրիգորը, հարցնելով պատճառը, իմանում է, որ Համբարձման ժամանակ Հիսուս Քրիստոս անցել է հրեշտակների ինը դասերի միջով. ամեն տարի հրեշտակները տոնախմբում էին Տիրոջ Համբարձումը երկինք: Լուսավորչին այցելող հրեշտակը չորրորդ դասից էր, և Համբարձման չորրորդ օրը հրեշտակների այդ դասի տոնախմբության հերթն էր:

Սուրբ Պատարագ Անտվերպենում
2026-05-24 11:00 - 13:00 | Սուրբ Գրիգոր Նարեկացի եկեղեցի, Boekenberglei 211, 2100 Antwerpen
Սուրբ Պատարագը քրիստոնեական գլխավոր աստվածապաշտական արարողությունն է, որի ընթացքում մենք միասին փառաբանում ենք Աստծուն, վերհիշում մեր դավանանքը, ընդունում Հիսուս Քրիստոսին մեր կյանքից ներս և հաղորդակից դառնում Նրա Սուրբ Մարմնին ու Արյանը։

Հոգեգալուստ (Պենտեկոստե)

Սուրբ Հարության հիսուներորդ օրը Հայ Առաքելական եկեղեցին տոնախմբում է Ս. Հոգու էջքն առաքյալների վրա: Սուրբ Հոգին Սուրբ Երրորդության երեք անձերից մեկն է, համագո և հավասար Հորը և Որդուն: Քրիստոս Իր երկրային կյանքի ընթացքում առաքյալների հետ խոսել էր Սուրբ Հոգու գալստյան մասին. «Իսկ Մխիթարիչը` Սուրբ Հոգին, որին Հայրը կուղարկի Իմ անունով, Նա ձեզ ամեն բան կուսուցանի և ձեզ կհիշեցնի այն ամենը, ինչ Ես ասացի ձեզ» (Հովհ. 14:26):
Սուրբ Հոգու գալուստը նկարագրված է «Գործք Առաքելոց»-ում. «Երբ Պենտեկոստեի օրերը լրացան, բոլորը միասիրտ, միատեղ էին: Եվ հանկարծակի երկնքից հնչեց մի ձայն` սաստիկ հողմից եկած ձայնի նման. և լցրեց այն տունը: Եվ նրանց երևացին բաժանված լեզուներ` նման բոցեղեն լեզուների, որոնք նստեցին յուրաքանչյուրի վրա: Եվ բոլորը լցվեցին Սուրբ Հոգով ու սկսեցին խոսել ուրիշ լեզուներով, ինչպես որ Սուրբ Հոգին նրանց խոսել էր տալիս» (Գործք 2:1-4): Աստվածաշնչյան այս հատվածում նշվում է, որ տարբեր ազգերի ներկայացուցիչներ, ովքեր ներկա էին, զարմացան` յուրաքանչյուրն իր հարազատ լեզուն լսելով:
Քրիստոնեական Եկեղեցում շնորհի վարդապետությունը կապված է Սուրբ Հոգու հետ: Ըստ այդ վարդապետության՝ յուրաքանչյուր առաքինություն աստվածային պարգև է, որ տրվում է հավատացյալին Սուրբ Հոգուց, և որևէ առաքինության վերագրումը սեփական անձին և ոչ թե Աստծուն հպարտության տանող մեծ մեղք է: Հետևաբար, Հոգեգալստի հիշատակումը նաև կոչ է յուրաքանչյուր հավատացյալի` հպարտությունից խուսափել և աստվածային շնորհներով միայն բարի գործեր կատարել:
